
PËR DISA NDRYSHIME NË LIGJIN NR.8474, DATË 14.4.1999 “PËR MIRATIMIN E NOMENKLATURËS DHE TARIFËS DOGANORE”, NDRYSHUAR ME LIGJIN NR.8558, DATË 22.12.1999

Në mbështetje të neneve 78, 83 pika 1 dhe 155 të Kushtetutës, me propozimin  e Këshillit të Ministrave, 

K U V E N D I

I REPUBLIKËS SË SHQIPËRISË
V E N D O S I:

Në ligjin nr.8474, datë 14.4.1999, “Për miratimin e nomenklaturës dhe të tarifës doganore”, ndryshuar me ligjin nr.8558, datë 22.12.1999 “Për disa ndryshime në ligjin nr.8474, datë 14.4.1999”, bëhen këto ndryshime:

Neni 1

Në krerët dhe nënkrerët e nomenklaturës së mallrave me tarifë doganore 18 për qind, tarifa doganore ndryshohet dhe zëvendësohet me tarifën doganore prej 15 për qind.

Neni 2

Në krerët dhe nënkrerët e nomenklaturës së mallrave me tarifë doganore prej 5 për qind, tarifa doganore ndryshohet dhe zëvendësohet me tarifën doganore prej 2 për qind.

Neni 3

Në seksionin I, kapitulli 2 me titull “Mishi dhe të brendshmet e ngrënshme të mishit”, në kodet 0206 10 91; 0206 10 95; 0206 10 99; 0206 22 90; 0206 2991; 0206 29  99; 0206 80 91; 0206 80 99; 0206 90 91; 0206 90 99, si dhe 0207 13 91;0207 14 91; 0207 26 91; 0207 34 10; 0207 34 90; 0207 35 91; 0207 36 81; dhe 0207 36 85, tarifa doganore prej 18 për qind ndryshohet dhe zëvendësohet me tarifën doganore prej 10 për qind.

Neni 4

Kapitulli 12, kodi 12 06 00; 12 06 00 10; 12 06 00 91 dhe 12 06 0099, tarifa doganore bëhet 2 për qind.

Neni 5

Në seksionin IV, kapitulli 18 me titull “Kakao dhe përgatitja e kakaos”, i gjithë kapitulli bëhet me tarifë doganore 10 për qind.
Në seksionin IV, kapitulli 19 me titull “Përgatitjet prej drithërave, miellit, niseshtesë ose qumështit, produktet e pastiçerisë ose të brumërave”, në kodet 1905 e në vazhdim, tarifa doganore bëhet 2 për qind.
Në seksionin VI, kapitulli 31 me titull “Plehëruesit”, në kodet 3103 10 dhe 3103 10 90, tarifa doganore bëhet 2 për qind.
Në seksionin VI, kapitulli 36 me titull “Eksplozivët; produktet piroteknike; shkrepset; lidhjet piroforike; preparatet e caktuara të djegshme”, në kodet 3601, 3602, 3603 dhe 3606, tarifa doganore prej 10 dhe 18 për qind ndryshohet dhe zëvendësohet me tarifën doganore prej 2 për qind.
Në seksionin VI, kapitulli 37 me titull “mallrat fotografike dhe kinematografike”, në kodet nga 3701 deri 3707 90 90 (përfshirë), tarifa doganore bëhet 2 për qind.
Në seksionin VI, kapitulli 38 me titull “Produkte të ndryshme kimike, në kodet nga 3801 deri në 3824 90 95 (përfshirë), tarifa doganore bëhet 2 për qind.

Neni 6

Për stimulimin e industrisë së cigareve në kodin 2403 91 00 “duhan i homogjenizuar ose i rindërtuar”, në kodin 3501 “kaseinë, kaseinatet dhe derivatet e tjera të kaseinës; tutkall kaseine”, në kodin 3505 10 “dekstrina dhe niseshtetë e tjera të modifikuara”, në kodin 3505 20 “ngjitësat” dhe në kodin 3814 00 “solventet dhe trashësit e përbërë organikë, të papërfshira dhe të paspecifikuara diku tjetër; zhvendosësit e përgatitur të bojërave ose të llustrosësve”, tarifa doganore prej 18 për qind ndryshohet dhe zëvendësohet me tarifën doganore prej 10 për qind.

Neni 7

Në seksionin XI, kapitulli 57 me titull “Qilima dhe veshje të tjera të dyshemesë prej tekstili”, bëhet i gjithë me tarifë doganore prej 10 për qind.
Në seksionin XI, kapitulli 58 me titull “Pëlhura speciale të endura, pëlhura tekstile me xhufka; tantellat; tapiceritë; zbukurimet; qëndismat”, bëhet i gjithë me tarifë doganore prej 10 për qind.
Në seksionin XI, kapitulli 59 me titull “Pëlhura tekstile të ngopura, të veshura, të mbuluara ose të laminura; artikuj tekstilë të një lloji të përshtatshëm për përdorim industrial”, bëhet i gjithë me tarifë doganore prej 10 për qind.
Në seksionin XI, kapitulli 63 me titull “Artikuj të tjerë tekstilë të ndërtuar; grupet e artikujve tekstilë; veshjet e përdorura dhe artikuj tekstilë të përdorur; lecka mbeturinë”, kodet 6301 deri 6308 (përfshirë), bëhen me tarifë doganore prej 10 për qind.

Neni 8

Në seksionin VI, në kapitullin 34 me titull “Sapuni, agjentët organikë me veprim të sipërfaqshëm, preparatet larëse, preparatet lubrifikuese, dyllet artificiale, dyllet e përgatitura…”, tarifa doganore e kodit 3402 20 “preparate të vendosura për shitje me pakicë”, përkatësisht kodet 3402 20 10 dhe 3402 20 90, ndryshohen duke u zëvendësuar me tarifën doganore prej 10 për qind.

Neni 9

“Kapitulli 48, kodet 48 01 00 deri 48 02 60 99 (përfshirë) tarifa doganore bëhet 2 për qind.”

Neni 10

Në seksionin XVII, kapitulli 87 me titull “Mjetet e transportit të ndryshëm nga vagonat e hekurudhës ose tramvajet, pjesët dhe plotësuesit e tyre”, tarifa doganore e kodit 8704 10 me titull “makinat e plehërave të projektuara për t’u përdorur në rrugët jashtë autostradave”, përkatësisht kodet 8704 10 11; 8704 1019 dhe 8704 10 90, me tarifë doganore prej 5 për qind, ndryshohet dhe zëvendësohet me “pa taksë doganore”.
Kodi 8713 me titull “Karrocat e invalidëve të motorizuara ose jo, ose të lëvizura ndryshe mekanikisht”, përkatësisht kodet 8713 10 00 dhe 87 13 90 00 me tarifë doganore 5 për qind, ndryshohet dhe zëvendësohet me “pa taksë doganore”.

Neni 11

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2832, datë 16.12.2000 të Presidentit të Republikës së Shqipërisë, Rexhep Meidani
